El programa del 25 de Novembre oferix esta setmana una conferència i un monòleg
13 de novembre 2017

​![](/media/terjapwl/68las-madres-presas_cuerpo.jpg)

 Les activitats de la programació del 25 de Novembre continuen esta setmana. El dijous 16 tindrà lloc la conferència ‘¿Cómo saber si establezco relaciones de pareja saludables? Una aproximación desde la intervención con hombres que ejercen malos tratos’, a càrrec de la vicepresidenta de l'Associació PRISMA, Mavi Lorenzo, i la subdirectora del Programa CONTEXTO de la Universitat de València, Elena Terreros.

L'activitat tindrà lloc a les 19 hores al Centre Cívic del Port de Sagunt. Està organitzada pel Club de Lluita Camp de Morvedre i subvencionada per la regidoria d'Igualtat.

El divendres 17 tindrà lloc el monòleg ‘Las madres presas’, a càrrec de Pilar Martínez. Se celebrarà a les 19 hores a la Casa de Cultura del Port de Sagunt i està coordinat i subvencionat per la regidoria d'Igualtat de l'Ajuntament de Sagunt i organitzat pel Col·lectiu Dones de Sagunt 8 de Març.

El text autobiogràfic de Manuela Ortega rememora l’episodi que canviarà per sempre la seua vida: l’entrada a la presó de la mare per encobrir els maquis. Un capítol cruel de la postguerra franquista que al mateix temps és un homenatge a totes aquelles dones que van fer de la perseverança un manifest de revolucionària resistència i dignitat. Pilar Martínez ha convertit este relat en un compromès i emocionant monòleg amb el desig de compartir la memòria de les veus enterrades.

*   [](http://www.facebook.com/sharer.php?u=https://aytosagunto.es/va/actualitat/el-programa-del-25-de-novembre-oferix-esta-setmana-una-conferencia-i-un-monoleg/ "Facebook")
*   [](http://twitter.com/share?url=https://aytosagunto.es/va/actualitat/el-programa-del-25-de-novembre-oferix-esta-setmana-una-conferencia-i-un-monoleg/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-del-25-de-novembre-oferix-esta-setmana-una-conferencia-i-un-monoleg/ "Linked In")
*   [](mailto:?body=https://aytosagunto.es/va/actualitat/el-programa-del-25-de-novembre-oferix-esta-setmana-una-conferencia-i-un-monoleg/)